5.pielikums

iepirkuma Nr. NVA 2017/25

nolikumam

**Līgums par**

**telpu uzkopšanas pakalpojumiem**

**Nr.\_\_\_\_\_\_\_\_\_\_\_\_\_\_\_\_\_\_\_\_**

Rīgā 2017.gada \_\_\_\_\_\_\_\_\_\_\_\_\_\_\_\_\_\_

**Nodarbinātības valsts aģentūra**, tās direktores Evitas Simsones personā, kura rīkojas saskaņā ar Ministru kabineta 2012.gada 18.decembra noteikumiem Nr.876 “Nodarbinātības valsts aģentūras nolikums” (turpmāk – Pasūtītājs) no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_(turpmāk – Izpildītājs) no otras puses, abi kopā turpmāk saukti Puses, savstarpēji vienojoties, pamatojoties uz iepirkuma “Telpu uzkopšanas pakalpojums” (iepirkuma identifikācijas Nr. NVA 2017/25) rezultātiem, noslēdz līgumu (turpmāk – Līgums):

1. **LĪGUMA PRIEKŠMETS**
	1. Pasūtītājs uzdod un Izpildītājs apņemas ar saviem spēkiem un tehniskajiem līdzekļiem, darba dienās ārpus Pasūtītāja darba laika (no plkst.7:00 līdz plkst.8:00 vai no plkst.17:30 līdz plkst.20:30) veikt Pasūtītāja telpu (turpmāk – Objekts) uzkopšanas darbus ( turpmāk – Darbus) (piekļuvi kopjamajām telpām saskaņojot ar Pasūtītāja kontaktpersonām), saskaņā ar Līguma Tehnisko specifikāciju (\_.pielikums) un finanšu piedāvājumu (\_.pielikums).
	2. Telpu uzkopšanas vietas norādītas Līguma \_.pielikumā.
2. **Līguma summa un norēķinu kārtība**
	1. Paredzamā līgumcena ir \_\_\_\_\_\_\_\_\_\_\_\_\_*euro*, bez pievienotās vērtības nodokļa (turpmāk – PVN). PVN tiek aprēķināts un piemērots saskaņā ar normatīvo aktu regulējumu.
	2. Puses vienojas, ka Pasūtītājs par Darbu izpildi katru mēnesi maksā Izpildītājam atbilstoši uzkopto telpu platībai (1.pielikums) un maksai par:
		1. intensīvi kopjamas telpas vienu m2 \_\_\_\_\_\_ *euro*.
		2. mazintensīvi kopjamas telpas vienu m2 \_\_\_\_\_ *euro*.
	3. Līguma 2.2.punktā minētajās summās ir iekļauti visi Izpildītāja izdevumi un izmaksas, kas attiecināmi uz Līguma 1.1.punktā norādīto Darbu izpildi.
	4. Pasūtītājs veic samaksu par iepriekšējā mēnesī Līguma 2.2.punktā paveiktiem Darbiem 15 darba dienu laikā pēc pieņemšanas–nodošanas akta parakstīšanas par katru objektu atsevišķi (\_.pielikums) un Izpildītāja rēķina saņemšanas, naudu pārskaitot uz Izpildītāja norādīto norēķinu kontu. Ja šis datums nav darba diena, tad par samaksas termiņa pēdējo dienu tiek uzskatīta nākošā darba diena.
	5. Ja Līgums tiek izbeigts pirms termiņa Izpildītāja vainas dēļ, Pasūtītājs veic samaksu par faktiski veiktajiem darbiem.
3. **PUŠU TIESĪBAS UN PIENĀKUMI**
	1. Ja Izpildītājs nenodrošina Pasūtītāja ikdienas darbībai nepieciešamo telpu tīrības kvalitāti atbilstoši vispārpieņemtajām prasībām, Pasūtītājs Objektā sastāda Darba neatbilstības aktu (\_\_.pielikums) par pakalpojuma nesniegšanu pienācīgā kvalitātē , atbilstoši Līguma nosacījumiem, vai neievēro Līgumā noteiktos termiņus, vai neievēro Līguma 3.9. – 3.14. punktu nosacījumus.
	2. Ja Pasūtītājs Līguma darbības laikā ir sastādījis trīs Darba neatbilstības aktus, tad trešais Darbu neatbilstības akts var tikt uzskatīts par pamatojumu Līguma laušanai.
	3. Pasūtītājs Darbu pieņemšanas nodošanas akta un Darbu neatbilstības akta paraksta tiesības deleģē Nodarbinātības valsts aģentūras struktūrvienību vadītājiem vai pilnvarotajām personām. Pasūtītāja struktūrvienību vadītāji vai pilnvarotās personas katru mēnesi līdz 5.datumam sagatavo pakalpojuma sniegšanas pieņemšanas – nodošanas aktu par iepriekšējā mēnesī sniegto pakalpojuma un tā kvalitāti. Aktā norāda visas neatbilstības līguma nosacījumiem, kuras fiksētas iepriekšējā mēnesī.
	4. Pasūtītājs ir tiesīgs atteikties no Darbu daļas, ja vairs nav nepieciešamības, tajā skaitā, ja kāds no Pasūtītāja objektiem vairs neatrodas Pasūtītāja valdījumā un apsaimniekošanā. Šādā gadījumā Pasūtītājs brīdina Izpildītāju par minētajiem apstākļiem vismaz piecas dienas iepriekš un tiek samazināta attiecīgā Darbu ikmēneša maksājuma summa proporcionāli samazinātajam Darbu apjomam. Pasūtītājs ir tiesīgs grozīt apkopjamo platību, t.i., samazināt vai palielināt ne vairāk kā par 50 %, kā arī vienoties ar Izpildītāju par apkopjamo telpu adreses maiņu, gadījumā, ja Līguma darbības laikā tiek mainīta Pasūtītāja nomāto telpu adrese.
	5. Pasūtītājs ir tiesīgs mainīt Objektu adreses vienas apdzīvotas vietas ietvaros, nemainot tehniskajā specifikācijā noteikto darbu aprakstu.
	6. Pasūtītājs apņemas Objektā ierādīt Izpildītājam telpas vai skapjus, kur Līguma darbības laikā Izpildītāja darbinieki varētu pārģērbties un atstāt uz darba laiku savas personīgās mantas un kur uzglabāt darba inventāru un materiālus. Pasūtītājs Objektā nodrošina Izpildītāja darbiniekiem bezmaksas elektroenerģiju un ūdeni.
	7. Ja Līguma darbības laikā Izpildītāja darbinieku iekļūšanai Objektā nepieciešama caurlaide vai speciāla atļauja, Pasūtītājs apņemas par to iepriekš informēt Izpildītāju, kā arī izgatavot un sagādāt to Izpildītājam tādā termiņā, lai nekavētu Līguma izpildi no Izpildītāja puses.
	8. Pasūtītājs apņemas vismaz trīs dienas iepriekš brīdināt Izpildītāju gadījumā, ja ir ieplānotas izmaiņas Objekta darba laikā.
	9. Izpildītājs apņemas visa Līguma darbības laikā nodrošināt Līguma 1.1.punktā noteiktā Darba savlaicīgu un kvalitatīvu izpildi.
	10. Izpildītājam jāveic pakalpojuma izpilde, saskaņā ar Pasūtītāja kontaktpersonu norādījumiem, veicot savu darbinieku instruktāžu, ka pakalpojums izpildes laikā:
		1. aizliegts atvērt un lasīt kabinetā esošus dokumentus, kā arī pārvietot vai pavairot tos;
		2. aizliegts izpaust informāciju, kas tieši vai netieši tam kļūst zināma par Pasūtītāja darbību, darbiniekiem un sadarbības partneriem;
		3. strādājot kabinetā, ir aizliegts sajaukt vai pārvietot uz galda vai citām vietām noliktos dokumentus, biroja tehniku vai citas lietas, par kuru nozīmi pretendentam nav pilnīgas skaidrības;
		4. aizliegts ieslēgt datorus un citas iekārtas, atvērt galdu atvilktnes, atvērt kabinetā esošus plauktus un skapjus;
		5. drīkst iznest no apkopjamās telpas tikai atkritumu grozos esošo saturu.
	11. Izpildītājs apņemas turēt noslēpumā visu informāciju, kas tieši vai netieši tam kļūst zināma par Pasūtītāja darbību, darbiniekiem un sadarbības partneriem.
	12. Izpildītājs apņemas sniegt informāciju Pasūtītājam par darbiniekiem, kuriem Izpildītājs uzdod veikt Līgumā paredzētos Darbus, norādot to vārdus, uzvārdus un tālruņa numurus, ka arī, Izpildītāja pienākums vienas dienas laikā informēt Pasūtītāju par šo darbinieku maiņu.
	13. Izpildītājs nodrošina, ka tā darbinieki, kuriem Izpildītājs uzdod veikt Līgumā paredzētos Darbus, godprātīgi pilda savus pienākumus un Izpildītājs uzņemas pilnu atbildību par savu darbinieku rīcību laikā, kad tie saskaņā ar šo Līgumu atrodas Objektā.
	14. Izpildītājs nodrošina, ka tā personāls ievēros visus Latvijas Republikas normatīvajos aktos noteiktos ugunsdrošības un darba drošības noteikumus.
	15. Pasūtītāja atbildīgā persona vienas dienas laikā informē Izpildītāju, ja kādai no telpām nomainītas atslēgas.
	16. Veicot Darba izpildi, Izpildītājam ir tiesības pieaicināt darba izpildē apakšuzņēmējus atbilstoši Iepirkuma piedāvājumā norādītajam, vienlaikus nodrošinot, lai apakšuzņēmējiem tiktu sniegta Izpildītāja rīcībā esošā informācija, ciktāl tā ir nepieciešama Līgumā paredzēto saistību savlaicīgai un kvalitatīvai izpildei. Izpildītājs atbild par apakšuzņēmēju darba rezultātiem, kurus Darba ietvaros tas nodod Pasūtītājam.
	17. Izpildītājam ir jāsaskaņo ar Pasūtītāju, personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, ja:
		1. apakšuzņēmējus, uz kuru iespējām balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām Izpildītājs pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Publisko iepirkumu likumā 62.pantā noteiktos nosacījumus. Pasūtītājs nepiekrīt šā apakšpunktā minētā personāla un apakšuzņēmēju nomaiņai, ja pastāv kāds no Publisko iepirkumu likumā 62.panta trešās daļas noteiktajiem nosacījumiem;
		2. Izpildītājs drīkst veikt Publisko iepirkumu likuma [20.panta](http://www.likumi.lv/doc.php?id=133536#p20) otrajā daļā minēto apakšuzņēmēju nomaiņu, uz ko neattiecas Līguma 3.18.1.apakšpunkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai līguma izpildē, ja uz piedāvāto apakšuzņēmēju neattiecas Publisko iepirkumu likuma 42[.panta](http://www.likumi.lv/doc.php?id=133536#p39) pirmajā vai otrajā daļā minētie kandidātu un pretendentu izslēgšanas nosacījumi, ko Pasūtītājs pārbauda atbilstoši Publisko iepirkumu likumā noteiktajam;
		3. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Pasūtītājs par Līguma izpildē apakšuzņēmēja nomaiņu sagatavo grozījumus Līgumā;
		4. Izpildītājs paziņo Pasūtītājam elektroniskā veidā trīs dienas iepriekš par personāla vai papildus personāla iesaistīšanu Līguma 8.2.1. un 8.2.2. punktā norādītiem Pasūtītāja pārstāvjiem.
	18. Izpildītājam ir pienākums palielināt darbinieku skaitu katrā no Objektiem atsevišķi, ja Pasūtītājs uzskata, ka netiek nodrošināta nepārtraukta Darba izpilde Objektos, saskaņā ar Līguma Tehnisko specifikāciju (Līguma \_.pielikums).
4. **GARANTIJAS**
	1. Izpildītājs garantē Pasūtītājam Darbu veikšanu noteiktā laikā, apjomā un kvalitātē saskaņā ar Līguma noteikumiem.
	2. Izpildītājs garantē, ka tīrīšanas līdzekļi ir sertificēti un atbilst visām Latvijas Republikas normatīvo aktu prasībām, kā arī uzņemas pilnu atbildību par to līdzekļu pareizu pielietojumu, kurus izmantos Izpildītāja darbinieki, veicot Līgumā 1.1.punktā noteiktos Darbus.
	3. Izpildītājs apņemas uzsākt Līguma 1.1.punktā noteiktos Darbus Objektos\_\_\_\_\_\_\_\_\_\_\_\_\_\_\_\_\_.
5. **IZPILDĪTĀJA UN PASŪTĪTĀJA ATBILDĪBA UN LĪGUMSODS**
	1. Ja Pasūtītājs konstatē, ka Izpildītājs kādā no Pasūtītāja objektiem neveic Darbus kvalitatīvi, pamatojoties uz sagatavoto aktu par Darbu nekvalitatīvu izpildi, saskaņā ar Līguma 3.1.punktu, Pasūtītājs ir tiesīgs ieturēt no Izpildītāja līgumsodu 50 EUR apmērā par katru Objektā sastādīto neatbilstības aktu. Līgumsods neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radusies tā vainas dēļ.
	2. Pasūtītāja pretenziju gadījumā par neveiktajiem vai nekvalitatīvi veiktiem Darbiem, Izpildītāju informē telefoniski un pa e-pastu. Ja divu stundu laikā no pretenzijas pieteikuma brīža nav nodrošināta Izpildītāja pārstāvja ierašanās Objektā attiecīgo neatbilstību apsekošanai un akta parakstīšanai, Pasūtītājs, pieaicinot Pasūtītāja darbiniekus, sastāda aktu par Līguma nosacījumu neievērošanu. Aktu elektroniski nosūta uz Izpildītāja norādīto e-pastu un norādītie trūkumi jānovēršs tajā pašā dienā bez maksas.
	3. Par kvalitatīvi un termiņā veikto Darbu apmaksas nokavējumu Izpildītājs no Pasūtītāja tiesīgs pieprasīt maksāt līgumsodu 0,1% apmērā no rēķinā norādītās neapmaksātās summas par katru nokavēto dienu, bet ne vairāk par 10% no termiņā neapmaksātā ikmēneša Objekta rēķina summas. Līgumsods neatbrīvo no turpmākās līgumsaistību izpildes un zaudējumu atlīdzināšanas, kas radusies tā vainas dēļ.
	4. Ja Izpildītājs vienpusēji atkāpjas no Līguma pirms termiņa tādu iemeslu dēļ, kas saskaņā ar šo Līgumu nav saistīti ar Pasūtītāja pienākumu neizpildi, tad Pasūtītājs Izpildītājam pieprasa līgumsodu 10% apmērā no Līguma kopējās summas. Izpildītājam ir pienākums 10 darba dienu laikā no Līguma izbeigšanas dienas, pārskaitīt naudas summu uz Pasūtītāja norādīto norēķinu kontu, kā arī atlīdzināt visus ar to radītos zaudējumus Pasūtītājam.
6. **NEPĀRVARAMA VARA**
	1. Puses tiek atbrīvotas no Līguma saistību izpildes, ja iestājas nepārvaramas varas apstākļi. Pie nepārvaramas varas apstākļiem tiek pieskaitīti: ugunsgrēks, plūdi, zemestrīce un citi ārkārtēja rakstura negadījumi, ko Puses nevarēja iepriekš paredzēt.
	2. Gadījumā, ja iestājas Līguma 6.1.punktā noteiktie nepārvaramas varas apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
	3. Puses par Līguma izpildi traucējoša apstākļa sākuma laiku un izbeigšanos divu darba dienu laikā informē otru Pusi. Nesavlaicīga paziņojuma gadījumā vainīgā Puse netiek atbrīvota no saistību izpildes.
	4. Ja nepārvaramas varas apstākļu dēļ pakalpojuma izpilde aizkavējas vairāk kā par 10 darba dienām, katra no Pusēm ir tiesīga vienpusēji atkāpties no Līguma par to rakstveidā brīdinot otru Pusi piecas darba dienas iepriekš.
7. **STRĪDU IZSKATĪŠANA, LĪGUMA GROZĪŠANA UN IZBEIGŠANA**
	1. Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta viena mēneša laikā, strīdi tiek risināti Latvijas Republikas normatīvajos aktos paredzētajā kārtībā.
	2. Līgumu var papildināt, grozīt vai izbeigt, Pusēm savstarpēji vienojoties, bet ievērojot, ka grozījumi nav pretrunā ar Publisko iepirkumu likuma 61. panta nosacījumiem. Jebkuras Līguma izmaiņas vai papildinājumi tiek noformēti rakstveidā un kļūst par šā Līguma neatņemamām sastāvdaļām.
	3. Pasūtītajam ir tiesības, ievērojot Līguma 3.3.punktā noteikto, grozīt apkopjamo platību, t.i., samazināt vai palielināt ne vairāk kā par 50 %, kā arī vienoties ar Izpildītāju par apkopjamo telpu adreses maiņu, gadījumā, ja Līguma darbības laikā tiek mainīta Pasūtītāja nomāto telpu adrese.
	4. Pasūtītājam ir tiesības vienpusēji izbeigt Līgumu, rakstveidā informējot Izpildītāju vismaz piecas dienas iepriekš. Pasūtītājs neatlīdzina Izpildītājam tādējādi radušos zaudējumus, bet samaksā Izpildītājam par līdz Līguma izbeigšanas brīdim sniegtajiem un atbilstoši Līguma nosacījumiem pieņemtajiem Pakalpojumiem.
	5. Pasūtītājam ir tiesības vienpusēji atkāpties no Līguma, ja:
		1. ir stājies spēkā tiesas spriedums par Izpildītāja atzīšanu par maksātnespējīgu;
		2. pret Izpildītāju tikušas vērstas tiesiskas darbības, kas saistītas ar aresta uzlikšanu vairāk kā 50% no Izpildītāja bilances aktīviem;
		3. pēc Līguma noslēgšanas atklājas, ka, iesniedzot piedāvājumu iepirkumā, Izpildītājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums;
		4. Izpildītājs nepilda vai nekvalitatīvi pilda saistības atbilstoši Līguma nosacījumiem.
	6. Līguma 7.5.1. – 7.5.3.apakšpunktā noteiktajos gadījumos Līgums ir uzskatāms par izbeigtu septiņu darba dienu laikā un Līguma 7.5.4.apakšpunktā noteiktajā gadījumā Līgums ir uzskatāms par izbeigtu desmit darba dienu laikā pēc attiecīga Pasūtītāja rakstveida paziņojuma nosūtīšanas Izpildītājam, veicot savstarpējus norēķinus.
8. **CITI NOTEIKUMI**
	1. Pasūtītājam ir tiesības rakstveidā, nosūtot pa faksu, pastu vai arī nododot personīgi, iesniegt Izpildītājam ieteikumus un norādes attiecībā uz Izpildītāja pakalpojumu kvalitāti un tā darbinieku (pārstāvju) un viņu veiktā darba atbilstību Līguma prasībām. Jebkuri pamatoti Pasūtītāja ieteikumi un norādījumi ir izpildāmi Līguma 5.2. punktā noteiktā termiņā vai arī nekavējoties, bet ne vēlāk kā vienas dienas laikā no brīža, kad tie ir darīti zināmi Izpildītājam, Pusēm savstarpēji vienojoties par termiņiem. Puses Līguma kontrolei, kā arī ikmēneša pakalpojuma izpildes apstiprināšanai pilnvaro pārstāvjus:
	2. Pasūtītāja pilnvarotie un nozīmētie pārstāvji (turpmāk - Pasūtītāja pārstāvis):

8.2.1. Līguma izpildes kontroles pārstāvis: Resursu pārvaldības nodaļas speciāliste \_\_\_\_\_\_\_\_\_\_, tālr. \_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_;

8.2.2. ikmēneša pakalpojuma izpildes pārstāvis: \_\_\_\_\_\_\_\_\_\_, tālr. \_\_\_\_\_., e-pasts:

* 1. Izpildītāja nozīmētais pārstāvis (turpmāk – Izpildītāja pārstāvis):...........................
	2. Pasūtītāja pārstāvju vai Izpildītāja pārstāvju nomaiņas gadījumā Puses viena otru rakstveidā (e-pastā) informē trīs darba dienu laikā.
	3. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.
	4. Pasūtītājs un Izpildītājs piekrīt visiem Līguma punktiem, un apstiprina to ar parakstiem.

8.7. Puses apņemas ievērot no otras Puses saņemtās un pakalpojumu sniegšanas laikā iegūtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas gan uz rakstveida informāciju, gan mutvārdu informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātei ir beztermiņa raksturs.

8.8. Līgums stājas spēkā ar dienu, kad to ir parakstījušas abas Puses un ir spēkā līdz Līguma 2.2.punktā noteiktās līgumcenas sasniegšanai, bet ne ilgāk kā četrus mēnešus no līguma noslēgšanas dienas.

8.9. Pusēm savlaicīgi, bet ne vēlāk kā trīs darba dienu laikā jāinformē otra Puse par jebkurām izmaiņām saimnieciskajā darbībā, t.sk. par juridiskās adreses, vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.

8.10. Visos citos jautājumos, ko neparedz Līguma nosacījumi, Puses vadās pēc spēkā esošajiem Latvijas Republikas normatīvajiem aktiem.

8.11. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un pienākumu pārņēmējam. Puse brīdina otru Pusi rakstveidā par šādu apstākļu iestāšanos 10 darba dienas iepriekš.

8.12.Līgums sagatavots uz \_\_\_\_\_ lapām ar \_\_\_\_\_ pielikumiem uz \_\_\_\_\_\_ lapām. Līgums sagatavots divos eksemplāros, latviešu valodā. Katra Puse saņem vienu Līguma eksemplāru. Abiem šī Līguma eksemplāriem ir vienāds juridiskais spēks.

8.13. Līgumam kā neatņemamas sastāvdaļa pievienoti šādi pielikumi:

8.13.1. 1.pielikums – Tehniskā specifikācija;

8.13.2. 2.pielikums – Finanšu piedāvājums;

8.13.3. 3.pielikums – Pieņemšanas – nodošanas akts.

1. **PUŠU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs:** |  | **Izpildītājs:** |
| Nodarbinātības valsts aģentūraReģ. Nr.90001634668K. Valdemāra iela 38 k-1,Rīga, LV-1011Valsts kaseKonts: LV06TREL2180451041000 |  | NosaukumsReģ. Nr.:Jur. adrese:Biroja adrese:Banka:Konts:  |
|  |  |  |
| E.Simsone |  |  |

 \_\_.pielikums

Līgumam Nr.\_\_\_/\_\_\_

**Darba pieņemšanas -nodošanas akts**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /vieta/ /datums/

Par Darbu izpildi 2018. gada\_\_\_\_\_\_ mēnesī

Pamatojoties uz savstarpēji noslēgtā 201\_.gada\_\_\_.\_\_\_\_\_\_\_\_\_ Telpu uzkopšanas pakalpojumu līguma Nr.\_\_\_\_\_\_\_\_\_\_ \_\_\_\_\_. punktu sagatavo darba pieņemšanas - nodošanas aktu (turpmāk – Akts), ar kuru Pasūtītājs pieņem un Izpildītājs nodod 201\_\_gada \_\_\_\_\_\_\_\_ mēnesī veiktos Darbus:

1. Saskaņā ar Līgumu Izpildītājs ir veicis telpu uzkopšanu\_\_\_\_\_\_\_\_\_\_\_\_\_\_\_\_\_\_\_\_\_
2. Darbu veikšanas laikā tika sastādīti šādi darbu neatbilstības akti:\_\_\_\_\_\_\_\_\_\_\_\_\_\_\_\_\_\_\_\_\_ *(Norādīt aktu sastādīšanas datumu/s)*
3. Neatbilstības akti ir darba pieņemšanas - nodošanas akta neatņemama sastāvdaļa.
4. Visas nepilnības TIKA/NETIKA novērstas Līgumā noteiktajā termiņā. *(Ja termiņā netika novērstas, tad tās jāatspoguļo akta piezīmēs).*
5. Darbi \_\_\_\_\_\_\_\_\_\_\_\_ mēnesī tika veikti par summu: \_\_\_\_\_\_\_\_\_\_ EUR *(summa vārdiem),* tajā skaitā PVN \_\_\_\_\_\_\_\_\_\_\_ EUR *(summa vārdiem).*
6. Pasūtītājam NAV/IR pretenzijas *(ja ir pretenzijas – tad piezīmēs jānorāda kādas)* pret Izpildītāju par veikto Darbu apjomu, kvalitāti un izpildes termiņiem.
7. Akts ir Līguma neatņemama sastāvdaļa.
8. Akts sastādīts uz \_\_\_ *(vārdiem)* lapām, divos identiskos eksemplāros ar vienādu juridisku spēku, no kuriem viens atrodas pie Pasūtītāja un otrs – pie Izpildītāja.
9. Akts satur pilnīgu abu Pušu vienošanos, Puses to ir izlasījušas un piekrīt visiem tā punktiem, un to ar savu parakstu apliecina.
10. Piezīmes:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

No Pasūtītāja puses: No Izpildītāja puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, paraksts) (vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datums) (datums)

\_\_\_pielikums

Līgumam Nr.\_\_\_/\_\_\_

**Darbu neatbilstības akts**

***(Pielikums mēneša Darbu pieņemšanas – nodošanas aktam)***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /vieta/ /datums/

Pamatojoties uz 201\_.gada\_\_\_.\_\_\_\_\_\_\_\_\_ Pakalpojumu līguma Nr.\_\_\_\_\_\_\_\_ \_\_\_\_\_\_. punktu sagatavo šādu Darbu neatbilstības aktu (turpmāk – Akts):

1) Pasūtītāja pārstāvis\_\_\_\_\_\_\_\_\_\_\_\_\_\_\_ un Izpildītāja pārstāvis \_\_\_\_\_\_\_\_\_\_\_\_\_\_\_, pārbaudot Līgumā noteikto Darbu izpildes kvalitāti/termiņu ievērošanu, konstatēja:\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Izpildītājs, ievērojot Līguma nosacījumus, Akta 1.punktā norādītos neatbilstības novērsīs par saviem līdzekļiem.

3. Akts ir mēneša darba pieņemšanas – nodošanas akta neatņemama sastāvdaļa.

4. Akts sastādīts uz \_\_\_ *(\_\_\_\_\_)* lapām, divos identiskos eksemplāros ar vienādu juridisku spēku, no kuriem viens atrodas pie Pasūtītāja un otrs – pie Izpildītāja.

5. Akts satur pilnīgu abu Pušu vienošanos, Puses to ir izlasījušas un piekrīt visiem tā punktiem, un to ar savu parakstu apliecina.

6. Piezīmes (informācija, ja neatbilstības pasūtītājs ar saviem spēkiem vai pieaicinot trešo personu):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

No Pasūtītāja puses: No Izpildītāja puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, paraksts) (vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datums) (datums)